شەفەق نیوز/ نوێنەر
یەکێتی ئەوروپا لە هەولێر و باڵوێز فینلەندا لە عراق، ئمڕوو سێشەممە، ئەرا نێچیروان
بارزانی سەرۆک هەرێم کوردستان دووپات پابەندییان وە گەشەپیدان پەیوەندیەیلیان وەرد
هەرێم کوردستان کردن.
نووسینگەی بارزانی
لە بەیاننامەیگ رەسیە ئاژانس شەفەق نیوز وت: سەرۆک هەرێم کوردستان پێشوازی لە فانسانت
گیوم بوبو نوێنەر یەکێتی ئەوروپا لە هەولێر، و فیسا هاککینن باڵوێز فینلەندا لە عراق
کرد، ک هەردوگیان سەردان ماڵئاوایی کردن لە کۆتایی ئەرکەیلیان، وەگەرد ماڵئاواییکردن،
سەرۆک نێچیروان بارزانی باس سوپاس و رێز خوەی ئەرا کارەیلیان لە هەرێم کوردستان و عراق
کرد و پیرووزیتن کرد، و ئومید سەرکەفتن لە ئەرکەیل نوویان خوازێد.
لەلای خوەیانیش
نوێنەر یەکێتی ئەوروپا لە هەولێر و باڵوێز فینلەندا لە عراق سوپاس لە سەرۆک بارزانی
ولایەنە پەیوەندیدارەکان لە کوردستان لە دەسمیەتی و پاڵپشتیکردییان، و جەخت پابەندی
یەکێتی ئەوروپا و فینلەندا ئەرا گەشەپیدان پەیوەندیەیلیان وەرد هەرێم کوردستان کردن.
لە چەوپیکەفتنەگەی
وەرد نوێنەر یەکێتی ئەوروپا، بارزانی دووپات لە پابەندبوون هەرێم کوردستان وە مقەیەتیکردن
ماف مرۆڤ و ئازادی باسکردن و خاسەوکردن کار دادگایلە و دەسەڵات دادوەری کرد، و باس
لە گرنکی سوودگردن هەرێم کوردستان لە ئەزموونەیل یەکێتی ئەوروپا لەی چینە کرد.
باسەیل لە بڵاوبوین
ڤایرۆس کۆڕۆنا و چین نووەوبوی دەلتا، و رەوشەیل هەرێم کوردستان، و مەترسیەیل داعش،
دەور ئەوروپا و فینلەندا و هەرێم کوردستان و عراق، تاوەرەیلیگ بوین لە دوو چەوپیکەفتنەگە.
